Demon Slayer: Kimetsu no Yaiba

Demon Slayer: Kimetsu no Yaiba (鬼滅の刃 er en Japansk manga serie skrevet og illustrert av Koyoharu Gotouge. Hovdepersonen, Tanjiro Kamado, forøker å bli en demonjeger etter at familien hans ble drept og hans søster, Nezuko ble en demon. Serien ble trykt i magasinet "Weekly Shōnen Jump" fra februar 2016 til mai 2020. Serien ble publisert på engelsk av Viz Media.

I 2019 ble det sendt en 26 episoder lang TV-versjon (Anime) fra April til September. En oppfølger film: Demon Slayer: Kimetsu no Yaiba – The Movie: Mugen Train kom i oktober 2020 og ble den mest innbringende anime-filmen i Japan noen gang. En andre sesong ble sendt fra oktober 2021 til februar 2022, og en tredje sesong er annonsert.

I februar 2021 var 150 millioner kopier av mangaen solgt, og serien var den niende mest solgte i historien. I 2020 var omsetningen til merkevaren estimert til en billion ¥1 (75 milliarder kroner) og blant de største media-merkevarene noen gang.

Handling 

Handlingen utspiller seg i Japan i tiden rundt første verdenskrig, der en organisasjon av demonjegere driver en hemmelig krig mot demoner. Demonene er mennesker som er gjort til menneskeetende demoner av Muzan Kibutsuji, og demonene har overnaturlige evner og kan bare bli drept av sverd laget av "sol stål", med gift fra en plante i blåregnslekta, eller av sollys. Demonjegerne bruker forskjellige pusteteknikker for å få superkrefter i kampen mot demonene.

Hovedpersonen, Tanjiro Kamado, er en godhjertet og intelligent gutt som bor med familien i fjellene. En natt blir hele familien drept, og lillesøsteren Nezuko blir en demon, men mister ikke sin menneskelighet. Tanjiro møter en demonjeger og innser at han som demonjeger kanskje kan redde sin søster og hevne sin familie. Tanjiro trener i to år, og Nezuko blir lært opp til å ikke skade mennesker og å hjelpe sin bror. For å beskytte Nezuko fra sollys bærer Tanjiro henne på ryggen i en kasse. Tanjiro møter Zenitsu Agatsuma og Inosuke Hashibira, og de tre nybegynnerne blir et lag som sammen med andre demonjegere stadig må bekjempe nye demoner som dreper mennesker i sine nabolag.

Anime 
Studioet Ufotable med produsent Hikaru Kondo og regisør Haruo Sotozaki, laget en TV-utgave av serien som ble sendt fra 6. april til  28. september 2019.  I Nord Amerika ble serien lisensiert av Aniplex of America og kom på Blu-ray fra 30 juni 2020 . Flere strømmetjenester begynte å sende serien, og i 2021 kom serien til Netflix. 

Musikken til serien, skrevet av Yuki Kajiura og Go Shiina ble fremført av artisten LiSA, og mens kjenningsmelodien fra første sesong, Gurenge, ble nr 2 på Japan Hot 100, toppet melodien til sesong 2, Akeboshi, denne lista.

Annet 
Dataspillet Kimetsu no Yaiba: Keppū Kengeki Royale (鬼滅の刃 血風剣戟ロワイアル) ble annonsert i 2020, og kom 14. oktober 2021 til en rekke spillkonsoller.

Et skuespill basert på serien ble satt opp på AiiA 2.5 teateret i Kobe i 2020. Et annet skuespill basert på samme serie ble satt opp i Tokyo og Osaka i Agust 2021. 

I 2021 brukte Røde Kors karakterer fra merkevaren for å øke antall blodgivere.

Mottagelse 
Etter at serien kom som anime ble den svært populær, og merkevaren ble omsatt for 1 billion yen,  mer enn f.eks. Pokémon. Det stadig dalende salget av tegneserier falt bare 1% i 2020, da fordi koronapandemien og Demon Slayer: Kimetsu no Yaiba bidro til økt salg. En undersøkelse i 2020 viste at 90% av alle familier i Japan kjente til Demon Slayer: Kimetsu no Yaiba, og over 40% sa de hadde svært god kjennskap til serien. 

I februar 2019 var det solgt 3,5 millioner eksemplarer av manga-serien, et tall som var over 80 millioner i juli 2020.  I begynnelsen av 2020 var alle de ti mest solgte manga-bladene utgaver av Demon Slayer: Kimetsu no Yaiba, noe som ikke hadde skjedd før.

Kritikerne var litt lunkne til manga-serien da den kom, men roste anime-versjonen. 

Serien fikk 11 priser på "Animedia Character Awards 2019". I 2020 og 2021 vant anime-versjonen priser fra BookWalker (e-bokahndel), Piccoma (web-serie tjeneste), Da Vinci (magasin) samt en rekke priser innen bransjen.

Referanser

Manga
Anime